Diari Oficial de la Generalitat Valenciana


Sumari del DOGV 6976, del 01-03-2013 (2013/2188)

RESOLUCIÓ de 22 de febrer de 2013, del director general del Servici Valencià d'Ocupació i Formació (SERVEF), per la qual es fa publicitat de la línia de crèdit i l'import global màxim destinat a finançar les subvencions a les entitats ocupadores dels plans integrals d'ocupació per a persones amb discapacitat en l'exercici 2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6976

Data del DOGV
:   01-03-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/2188


Data del document
:   22-02-2013

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 22 de febrer de 2013, del director general del Servici Valencià d'Ocupació i Formació (SERVEF), per la qual es fa publicitat de la línia de crèdit i l'import global màxim destinat a finançar les subvencions a les entitats ocupadores dels plans integrals d'ocupació per a persones amb discapacitat en l'exercici 2013. [2013/2188]  
Amb data 23 de juny de 2011, es va publicar, en el Diari Oficial de la Comunitat Valenciana, l'Orde 21/2011, de 21 de juny, de la Conselleria d'Economia, Hisenda i Ocupació, per la qual es convoquen subvencions destinades a la implantació de plans integrals d'ocupació per a desocupats amb discapacitat per al període 2011-2012, i en l'article 19.2 s'establien els terminis de presentació de sol·licituds per a les entitats ocupadores.  
Després de la publicació de la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 31.12.2012), i de conformitat amb el que establix l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, és procedent fer publicitat dels crèdits i de la línia pressupostària destinada a finançar el programa referit de subvencions de foment d'ocupació per a entitats ocupadores en l'exercici 2013.  
En virtut d'això, i de conformitat amb el que establix la disposició addicional primera de l'Orde 21/2011, de la Conselleria d'Economia, Hisenda i Ocupació, per la qual es convoquen subvencions destinades a la implantació de plans integrals d'ocupació, resolc:   
  
Únic  
Fer publicitat de la línia de subvenció i del crèdit pressupostari destinat a finançar el programa de foment d'ocupació dirigit a les ocupadores de plans integrals d'ocupació per a persones amb discapacitat, regulat en l'Orde 21/2011, de 21 de juny, de la Conselleria d'Economia, Hisenda i Ocupació, per la qual es convoquen subvencions destinades a la implantació de plans integrals d'ocupació per a desocupats amb discapacitat per al període 2011-2012 (DOCV 23.06.2011), que es finançarà a càrrec del capítol IV del programa pressupostari 322.51, Foment d'ocupació, del Servici Valencià d'Ocupació i Formació, línia T2240000, per un import global màxim de 100.000,00 euros, cofinançat al 80 per cent pel Programa Operatiu del Fons Social Europeu per a la Comunitat Valenciana del període 2007-2013.  
  
Contra este acte, que esgota la via administrativa, els interessats poden interposar un recurs contenciós administratiu en el termini de dos mesos, comptadors des de l'endemà de la publicació, davant del jutjat contenciós administratiu corresponent de la Comunitat Valenciana, d'acord amb el que preveuen els articles 8 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja mencionats, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot això sense perjuí que es puga interposar qualsevol altre recurs dels previstos en la legislació vigent.  
  
  
València, 22 de febrer de 2013.- El secretari autonòmic d'economia i ocupació i director general del SERVEF: Fernando Díaz Requena.